شردا کپور

**شردا کپور** (د ۱۹۸۷ د مارچ پر درېيمه زېږېدلې)  یوه هندۍ فيلمي لوبغاړې ده چې په هندي فلمونو کې کار کوي. نوموړې د هند تر ټولو زیاته عاید لرونکې لوبغاړې هم ده. کپور له ۲۰۱۴ کال راهیسې *د فوربس انډیا* ' ۱۰۰ مشهورو شخصیتونو په لېسټ کې شامله شوې ده.

شردا د فيلمي لوبغاړي شکتي کپور لور ده، هغې په فيلمونو کې خپل لومړنی کار په ۲۰۱۰ کې له «تين پتي» فيلم سره پيل کړ، له هغه وروسته په ۲۰۱۱ کې د «لو کا د اينډ» فيلم نوموړې وځلول چې دا يې لومړنی مخکښ رول وو. وروسته په ۲۰۱۳ کې يې په رومانټيک سندريز «عاشقي ۲» فيلم کې د ادیتیا رای کپور سره رول ولوباوه چې په سوداګريزه توګه خورا بريالی فيلم شو. د هغه فيلم لپاره نوموړې د غوره ښځينه فيلمي ستوري فيلم فېر جايزې لپاره نومانده شوه، وروسته په ۲۰۱۴ کې نوموړي د حيدر په نوم يوې مشهورې ډرامې کې هم برخه واخيستل. 

کپور په رومانتيک ټرېلر فيلم  *ايک ولن* (۲۰۱۴)، د نڅا ډرامه *ABCD 2* (۲۰۱۵) او ايکشن فيلم *باغي* (۲۰۱۶) کې د ستوري په توګه رولونو ترسره کړې دي. له هغه وروسته د یو لړ خرابو ناکامه فيلمونو وروسته، هغې *په* کامیډیزونو (۲۰۱۹) *تو جوتی مین مکار* (۲۰۲۳)، *ساهو* (۲۰۱۹) او همدارنګه د ډاروونکو کومیډي فلمونو *ستری* (۲۰۱۸) او ستري ۲ (۲۰۲۴) کې يې سوداګریز بریالیتوبونه درلودل.

ددې وروستيو فيلمونو له امله نوموړې د ترټولو ډېر عايد لرونکو ښځينه فيلمي لوبغاړو په لېسټ کې راغلې. 

کپور په فيلمونو کې د کار کولو سربېره څو فيلمي سندرې هم ویلي دي. همدرانګه کپور په انسټاګرام کې د ټول هند په کچه ترټولو ډېر څارونکي لري.

## ژوند او شاليد
بټنوک| کپور د خپل پلار شکتي کپور سره
کپور د ۱۹۸۷ زېږدیز کال د مارچ مياشتې په اوږدو کې د ممبي په ښار کې وزېږېده، پلار شکتي کپور چې يو فيلمي لوبغاړی دی د پنجابي قوم څخه دی همدرانګه مور يې مراټۍ ده. 

د کپور د کورنۍ په غړو کې د هغې پلار شکتي کپور او مور شیوانګي کپور، د هغې مشر ورور سدانت کپور د هغې دوه تره پدمني کولهاپورې او تیجاسوینی کولهاپورې شامل دي، چې د مور تر څنګ په هندي سینما کې ټولې اداکارې دي.  کپور د اداکارانو د کورنۍ څخه وه ځکه خو له ځوانۍ څخه يې غوښتل چې اداکاره شي. د خپل مور او پلار جامې یې اغوستې، هغې د فلم ډیالوګونه تکرارول او د شیشې مخې ته یې د بالیووډ سندرو نڅا کوله. هغې په ماشومتوب کې د خپل پلار سره د شوټینګ مختلفو ځایونو ته هم تللې. د ډیویډ دهون د یو شوټینګ په جریان کې، کپور د اداکار ورون داوان سره ملګرتیا وکړه، چې د هغه سره د فيلم په برخه کې تمرينونه او لوبې وکړي،     او دوی د ګووندا په فلمي سندرو کې هم نڅا کوله. 

## څېره

### لومړی کار او شاليد (۲۰۱۰ _ ۲۰۱۵)
ښي|بټنوک| کپور په 2013 کې ''د عاشقي 2 فيلم'' په يوې صحنې کې
کپور د امیتاب بچن, بین کینګسلي او آر مادهون سره یوځای په ۲۰۱۰ کې په ټین پتي فيلم کې د اداکارۍ پیل وکړ. هغې د پوهنتون نجلۍ رول لوبولی دی. فيلم عموماً منفي نظرونه ترلاسه کړي خو د کپور فعالیت ښه بلل شوی. پریتي ارورا، د Rediff.com ته لیکلي، "که څه هم یو څه خامه ده، خو ډېر ظرفیت لري." نیکهت کاظمي نظر ورکړ:  شردھا کپور د یوې ځوانې نجلۍ په توګه ډېر ښه پيل لري، هغه خپل خوبونه په ريښتيا بدلولای شي  که څه هم هغه فيلم په باکس آفس کې ښه بريا ترلاسه نه کړه خو د کپور ښه رول هغه غوره ښځینه لومړني فيلم فیر جایزې لپاره نومانده کړه.    کپور ومنله چې د هغې د لومړي فيلم له ناکامۍ وروسته هغه په خپل مسلک کې د "خراب پړاو" سره مخ شوه ځکه چې د پروډکشن  اداره د هغې سره همکاري کولو کې زړه نازړه وه او له کاره يې وشړل. 

له هغه وروسته نوموړي د یش راج فيلمونو سره د درې فلمونو تړون لاسلیک کړ او د ۲۰۱۱ کال په اوږدو کې يې د *لو کا د انډ* فيلم کې یې خپل رول ولوباوه.   کپور د یوې ځوانې زده کوونکي مخکښ رول لوبولی چې د خپل بوی فرېنډ په وړاندې دسیسه جوړوي، ځکه چې هغه ورسره دوکه کړې ده.  فيلم په باکس آفس کې کم وځلېد او د منتقدینو منفي نظرونه یې ترلاسه کړل خو  په هر حال، د کپور فعالیت مثبت نظرونه  ترلاسه کړل. د هغې د غوره  فعالیت له امله نوموړې د غوره اداکارې د سټارډسټ سرچ لایټ جایزه ترلاسه کړه.  کپور وروسته بیا د یش راج فيلمونو سره د هغې د معاملې د ادامې په توګه په اورنګ زېب (۲۰۱۳) فيلم کې مخکښ رول ولوباوه. له هغه وروسته يې په همدې کال کې د عاشقي 2 فيلم کې رول ولوباوه، په دې توګه یې د یش راج فلمز سره د دریو فلمونو قرارداد پای ته ورساوه. عاشقي ۲ فيلم يې په سوداګريزه توګه يو ډېر بريالی فيلم شو چې نوموړي ته يې غوره ځلا او شهرت ورکړ.'' 
ښي|بټنوک| کپور په 2017 کې
بټنوک| کپور په 2018 کې

## فيلموګرافي

### فيلمونه

### سندريزې ويډيوګانې

## ډیسکوګرافي

## جايزې او نوماندنې

### د فيلم جايزې

### نورې لاسته راوړنې

## سرچينې

وېشنيزه:1987 زېږېدنې